หอมหวล นาคศิริ
ประวัติ

หอมหวลเป็นบุตรชายคนที่ 2 จากพี่น้อง 7 คน
นางหอมจันทร์ ทองชื่นจิตร
นายหอมหวล นาคศิริ
นางชื้น ศรีทอง
นายเชื้อม นาคศิริ
นางชม ต่อเนื่อง
นางฉิ่ง กลิ่นพยอม
นายชั้น นาคศิริ
ด้วยความที่มารดาเป็นแม่เพลง ทำให้หอมหวล มีความรักในการละเล่น ร้องรำทำเพลง จนกระทั่งได้ฝึกลิเกที่คณะของนายดอกดิน เสือสง่า ลิเกชื่อดังในยุคนั้น ภายหลังได้เรียน โขน เรียนละครกับครูแกร ได้สักพักจึงลาครูแกรกลับบ้าน และ ได้ตั้งคณะลิเกของตนเอง ชื่อ คณะหอมหวล เมื่อหอมหวลได้ตั้งคณะใหม่ๆนั้น เขามีโอกาสได้นำคณะแสดง หน้าพลับพลาที่ประทับ พระบาทสมเด็จพระมงกุฎเกล้าเจ้าอยู่หัว ณ พลับพลาพระที่นั่ง วัดอุโลม อำเภอมหาราช  จังหวัดพระนครศรีอยุธยา หอมหวลได้รับเด็กจากที่ต่างๆมาฝึกลิเกมากมาย มีการดัดแปลงบทละครต่างๆมาใช้แสดงลิเก การแต่งกายเสมือนจริง เรื่องหนึ่งก็แสดงไว สามคืนจบ ประจวบกับมีศิษยานุศิษย์มากมาย จึงทำให้คณะหอมหวล โด่งดังอย่างรวดเร็ว จึงต้องแบ่งคณะหอมหวล ออกเป็น คณะหอมหวล 1-9 ให้พี่น้อง ออกไปคุมตามจังหวัดต่าง ได้แก่
คณะหอมหวล 1 มีหอมหวลเป็นหัวหน้าคณะ เปิดแสดงที่วิกบางลำพู วิกตลาดนานา วิกตลาดเทเวศร์ และวิกนารายณ์ประสิทธิ์ ลพบุรี
คณะหอมหวล 2 นายเชื้อม นายสวาท นายสวอง นาคศิริ เป็นหัวหน้าควบคุมการแสดง เปิด แสดงที่ตลาดเปรมประชา บางชื่อ กรุงเทพ ฯ
คณะหอมหวล 3 นางชื้น นายสำเภา ศรีทอง เป็นหัวหน้าคณะเปิดแสดงที่วิกบางรัก กรุงเทพ ฯ
คณะหอมหวล 4 นางฉิ่ง กลิ่นพยอม เป็นหัวหน้าคณะเปิดแสดงที่วิกตลาดในเมือง จังหวัดนครปฐม
คณะหอมหวล 5 นายชั้น นาคศิริ เป็นหัวหน้าคณะ เปิดแสดงที่ในตลาดฉะเชิงเทรา
คณะหอมหวล 6 นายทองคำ พลับพลาชัย และนายเคลื่อน ช้างป่า เป็นหัวหน้าคณะ เปิดการแสดงที่วิกตาเฉย ตลาดพลู ธนบุรี
คณะหอมหวล 7 นายสำราญ นางสงุ่น วีระวัฒนานนท์ เป็นหัวหน้าคณะ เปิดการแสดงที่วิกราชวัตร กรุงเทพมหานคร
คณะหอมหวล 8 นายศรีแพร นาคศิริ(น้องชายต่างมารดาของหอมหวล) เป็นหัวหน้าคณะ เปิดการแสดงที่วิกตลาดบ้านโป่ง จังหวัดราชบุรี
คณะหอมหวล 9 นายมนตรี นาคศิริ เป็นหัวหน้าคณะ เปิดการแสดงที่วิกช้างเผือก ถนนตก กรุงเทพมหานคร
ลิเกคณะหอมหวลทั้ง 9 คณะ เปิดแสดงพร้อมกันตามวิกต่าง ๆ ทั้งในกรุงเทพและต่างจังหวัด ถึง ๑๒ วิก นอกจากนี้ยังมีบรรดาลูกศิษย์ของหอมหวลแยกออกไปตั้งคณะลิเก ถึง ๓๕ คณะ มีชื่อเสียงจนถึงปัจจุบันนี้ ดังนี้
1.คณะก้านระเวงจิต
2. คณะจันทร์แรม
3. คณะประหาญ  นาคศิริ
4. คณะหอมหวลน้อย  นาคศิริ
5. คณะบุญเลิศ  นาคพินิจ
6. คณะวิโรจน์  หลานหอมหวล
7. คณะกุหลาบ  หลานหอมหวล
8. คณะสำเภา  หลานหอมหวล
9. คณะมะสะลุมประทุมน้อย
10.คณะคงกระเรียน  หลานหอมหวล
11.คณะบรรหาร  ศิษย์หอมหวล
12.คณะสาริกา  ศิษย์หอมหวล
13.คณะเด่นชัย  ศิษย์หอมหวล
14.คณะชูชีพศิลปิน  ศิษย์หอมหวล
15.คณะหอมหวลหนุ่ม  หลานหอมหวล
16.คณะสนิท  พานเข็ม
17. คณะเด่นชัย  ศิษย์หอมหวล  (เกียรตินิยม)
18.คณะราเชล  หลานหอมหวล
19.คณะหอมหวลเจริญพร (จำลอง  อ่วมทอง)
20. คณะวสันต์  รุ่งแสง
21.คณะนฤพนธ์ หลานหอมหวล
22.คณะศุภพฤกษ์  หลานหอมหวล
23. คณะเทพบัญชา  หลานหอมหวล
24.คณะชมรมศิษย์หอมหวล
25.คณะดิษยพงษ์  ลูกโสธร
26. คณะสมพงษ์  ลูกสุพรรณ
27.คณะพงษ์ศักดิ์  สวนศรี
28.คณะเรณู  ศิษย์หอมหวล
29.คณะมณฑล  ศิษย์หอมหวล
30.คณะกฤชชัย  ศิษย์หอมหวล
31.คณะเฉลา  ฉายอรุณ
32.คณะชัยวัฒน์  ชัชวาล
33.คณะมนตรีน้อย  ศิษย์หอมหวล
34.คณะวินัยน้อย  ศิษย์หอมหวล
35.คณะยอดเยี่ยม  ศิษย์หอมหวล
หอมหวลเคยสอบเข้ารับราชการตำรวจได้ยศ สิบตำรวจโท ราวปี 2500 ได้รับการทาบทามจาก จอมพล ป.พิบูลสงคราม ให้ลงสมัครรับเลือกตั้งสมาชิกสภาผู้แทนราษฏร ในนามพรรคเสรีมนังคศิลา แต่แล้วก็ไม่ได้รับเลือกให้ลงเลือกตั้ง นายหอมหวลจึงได้ลงเลือกตั้งสมาชิกสภาผู้แทนราษฎรที่จังหวัด อ่างทอง ในนามอิสระ แต่ไม่ได้รับเลือก ครั้งหนึ่งพระเจ้าวรวงศ์เธอ พระองค์เจ้าภาณุพันธ์ยุคล มีรับสั่งให้ ศิลปินทุกแขนง มาแสดงหน้าพระพักตร์ พระบาทสมเด็จพระปรมินทรมหาภูมิพลอดุลยเดช เนื่องในการเปิดโรงภาพยนตร์เฉลิมเขตร์ คณะหอมหวล ก็ได้ร่วมแสดงในครั้งนั้นด้วย
ในบั้นปลายชีวิตได้เข้าอุปสมบทที่วัดพระเชตุพนวิมลมังคลาราม และได้เดินทางไปบูรณะวัดร้าง ชื่อวัดป่าเรไร ที่ ตำบลบางศรีเมือง อำเภอเมืองนนทบุรี จังหวัดนนทบุรี นำลิเกไปแสดงเรี่ยไรเงินมาบำรุงเสนาสนะและได้เป็นเจ้าอาวาส พระอธิการรูปแรกของวัด ท่านบวชได้ 9 พรรษา จึงมรณภาพด้วยอาการสงบ ที่โรงพยาบาลนนทบุรี( โรงพยาบาลพระนั่งเกล้า ) เมื่อวันที่ 14 มีนาคม พ.ศ. 2521 สิริอายุได้ 80 ปี และบำเพ็ญกุศลศพและพระราชทานเพลิงศพในวันที่18 มีนาคม พ.ศ. 2522 ที่วัดเซิงหวาย เขตบางซื่อ กรุงเทพมหานคร   หลังจากนั้นยังมีงานระลึกอยู่เสมอ ในคราวครบรอบการมรณภาพ การจัดตั้ง ชมรมอาจารย์หอมหวล และการจัดพิธีไหว้ครู ครอบครู ทุกปี ณ วัดเซิงหวาย ปัจจุบัน จัด ณ วัดป่าเรไร และ ได้มีการสร้างรูปหล่อขนาดเท่าคนจริงของหลวงพ่อหอมหวล ไว้ภายในวิหารที่วัดป่าเรไร อีกด้วย